[{"text_idx": "#000001", "text": "Cyhoeddodd y grw\u0302p wythnos diwethaf mai \u2018Worldcub\u2019 ydy eu henw newydd, ac yn o\u0302l yr aelodau mae nifer o resymau dros y penderfyniad i newid enw."}, {"text_idx": "#000004", "text": "Yn o\u0302l y aelodau, roedden nhw\u2019n awyddus i symud at ddefnyddio enw mwy \u201cunigryw, llai darluniadol a generig\u201d ac yn teimlo mewn gwirionedd y dylen nhw fod wedi newid yr enw beth amser yn o\u0302l."}, {"text_idx": "#000007", "text": "Er bod yr aelodau\u2019n teimlo bod yr amser yn iawn i newid enw\u2019r grw\u0302p, maent yn mynnu na fydd hynny\u2019n dynodi newid cyfeiriad mawr yn gerddorol."}, {"text_idx": "#000008", "text": "\u201cDoes dim newid mawr i\u2019r gerddoriaeth, dim ond yr enw. Mae deunydd yr albwm newydd wedi datblygu o\u2019r albwm cyntaf, gydag ychydig o ganeuon a gafodd eu sgwennu yn yr un cyfnod hyd yn oed, felly does dim rhaid poeni am unrhyw newidiadau difrifol.\u201d"}, {"text_idx": "#000013", "text": "\u201cFelly mae pawb yn edrych ymlaen at gyflwyno \u2018chydig o ganeuon newydd i\u2019r byd.\u201d"}, {"text_idx": "#000014", "text": "Ffurfiwyd CaStLeS yn wreiddiol yn 2008 fel prosiect y ddau frawd Dion a Cynyr Hamer. Ymunodd Calvin Thomas, oedd yn aelod o\u2019r band poblogaidd Derwyddon Dr Gonzo, yn ddiweddarach i ffurfio\u2019r triawd terfynol sydd bellach wedi troi\u2019n Worldcub."}, {"text_idx": "#000015", "text": "Cymerodd y grw\u0302p egwyl yn 2011 wrth i\u2019r brodyr deithio\u2019n rhyngwladol gyda We Are Animal, cyn dod ynghyd unwaith eto a rhyddhau eu EP cyntaf, \u2018PartDepart\u2019, yn 2015."}, {"text_idx": "#000016", "text": "Flwyddyn yn ddiweddarch fe\u2019u henwyd fel un o 12 artist cynllun Gorwelion yn 2016, gan ryddhau eu halbwm cyntaf, \u2018Fforesteering\u2019, yn ystod y flwyddyn honno hefyd."}, {"text_idx": "#000017", "text": "Dyma \u2018Torri\u2019 o set y band yng Ngwobrau\u2019r Selar llynedd:"}]